
একাধিকবার সমকামিতার কবীরা গুনাহে লিপ্ত 
ব্যক্তির করণীয় কী? 


প্রশ্নঃ 
অপ্রাপ্ত বয়সে আমি কঠিন কিছু পরিস্থিতির সন্মুখীন হই। যার ফলে 
প্রাপ্ত বয়সে পৌঁছার পর সমকামিতার মতো জঘন্য গুনাহে জড়িয়ে পড়ি। 
ভার্সিটিতে গিয়েও এ গুনাহ ছাড়তে পারিনি। এটি খুবই জঘন্য এক 
গুনাহ, তা জানা সত্বেও একাধিক বার তাতে লিপ্ত হয়েছি। বর্তমানে 
আমি নিজের ভুল বুঝতে পেরেছি এবং তাওবা করেছি, একাজ আমি 
আর কখনও করবো না। কিন্তু আমার ভয় হচ্ছে, জেনে বুঝে এমন 
জঘন্য কাজ বারবার করেছি, আল্লাহ কি আমাকে ক্ষমা করবেন? আমি 
কীভাবে আল্লাহর ক্ষমা পাবো? আমি চাই, আল্লাহ আমাকে ক্ষমা করে 
দিন এবং আমার উপর সন্তুষ্ট হয়ে যান। এর জন্য আমি কী করতে পারি? 

-আব্দুল্লাহ ইবরাহীম 


উত্তরঃ 

বান্দা যখন নিজের ভুল বুঝতে পেরে গুনাহের পথ থেকে ফিরে আসে, 
আল্লাহর কাছে লজ্জিত হয়ে তাওবা করে এবং আর কখনও গুনাহ 
করবে না বলে সঙ্কল্প করে, আল্লাহ তাআলা তার পিছনের সব গুনাহ 
মাফ করে দেন। 

আল্লাহ তাআলা ইরশাদ করেন, 

“আর তিনিই নিজ বান্দাদের তাওবা কবুল করেন এবং সব গুনাহ 


মাফ করে দেন। আর যা কিছু তোমরা করো, (সব) তিনি জানেন।” - 


সূরা শুরা 8২:২৫ 
অন্য আয়াতে ইরশাদ করেন, 

“আপনি বলে দিন, হে আমার বান্দাগণ! যারা নিজ সত্তার উপর 
সীমালঙ্ঘন করেছো, আল্লাহর রহমত থেকে নিরাশ হয়ো না। নিশ্চয় 
আল্লাহ সমস্ত পাপ ক্ষমা করেন। নিশ্চয় তিনি অতি ক্ষমাশীল, পরম 


দয়ালু।” -সুরা যুমার ৩৯:৫৩ 
এক হাদীসে এসেছে, 

“বারা বিন আযিব রাযিয়াল্লাহু আনহু থেকে বর্ণিত; তিনি বলেন, 
একদিন রাসূল সাল্লাল্লাহু আলাইহি ওয়াসাল্লাম সাহাবীদের জিজ্ঞেস 
করলেন, বলো তো, ঘাস-পানি শূন্য এক মরু ময়দানে এক ব্যক্তির 
বাহনটি ছুটে গেল। সেই মরুভূমিতে না খাওয়ার মতো কিছু আছে আর 

না পানি আছে। তার বাহনটির উপর তার খাবারও ছিলো, পানিও 
ছিলো। লোকটি বাহনটি খুঁজতে খুঁজতে ক্লান্ত-শ্রান্ত হয়ে পড়লো (কিন্ত 
পেলো না)। এরপর ঘটনা ঘটলো, বাহনটি একটি গাছের গোড়ার পাশ 
দিয়ে যাচ্ছিলো, তখন তার লাগাম তাতে আটকে গেল। লোকটি গিয়ে 
বাহনটিকে তাতে আটকা পেয়ে গেল। বলো তো, লোকটির আনন্দের ক 
হাল হবে? আমরা উত্তর দিলাম, সে খুবই খুশি হবে ইয়া রাসূলাল্লাহ 
তখন রাসূল সাল্লাল্লাহু আলাইহি ওয়াসাল্লাম বললেন, শোনো, আল্লাহর 
কসম, এই লোক তার বাহন ফিরে পেয়ে যেমন খুশি হয়, বান্দার 
তাওবায় আল্লাহ এর চেয়েও বেশি খুশি হন।” -সহীহ মুসলিম: 
৭১৩৫ 
অন্য একটি হাদীসে কুদসীতে রাসূল সাল্লাল্লাহু আলাইহি ওয়াসাল্লাম 

“আল্লাহ তাআলা বলেন, হে আদম সন্তান! যতক্ষণ তুমি আমার কাছে 
দোয়া করতে থাকবে, আমার কাছে আশা করতে থাকবে, আমি 
তোমাকে ক্ষমা করতে থাকবো; তোমার গুনাহ যতই হোক। কোনও 


পরোয়া করবো না। হে আদম সন্তান! যদি তোমার গুনাহ আসমান 
সমানও হয়ে যায়, তারপর তুমি আমার কাছে ক্ষমা চাও, আমি তোমাকে 

ক্ষমা করে দিবো। কোনও পরোয়া করবো না। হে আদম সন্তান! যদি 
তুমি জমিন ভরা গুনাহ করো, তারপর আমার সঙ্গে কোনও কিছু শরীক 
না করে আমার সামনে উপস্থিত হও; আমি জমিন ভরা ক্ষমা নিয়ে 
তোমার কাছে হাজির হবো।” -জামে তিরমিযী: ৩৫৪০ 

অতএব, আপনি নিরাশ হবেন না। আল্লাহর রহমত থেকে নিরাশ হওয়া 
বড় গুনাহ। কিছুতেই তাঁর রহমত থেকে নিরাশ হওয়া যাবে না। আল্লাহ 
তাআলা ইরশাদ করেন, 

(৮৭:-34৯] (958৫1 21 3 এ ০39 ৩5 ৭৩ ১ ২] 
“আল্লাহর রহমত হতে একমাত্র কাফের সম্প্রদায়ই নিরাশ হয়।” - 

সূরা ইউসুফ ১২:৮৭ 

সত্য দিলে আল্লাহর কাছে ক্ষমা চান এবং আল্লাহর প্রতি বিশ্বাস রাখুন, 

সত্যিকার তাওবা করলে আল্লাহ তাআলা অবশ্যই সব গুনাহ ক্ষমা করে 

দিয়েছেন। 

এক হাদীসে এসেছে, 


SUI 7 BE _ dl dm) JU UG cagl o এ ১৫৪ ০ ne এ ০৪ 


(320 15) L538 ৩০ ab Alm - ASIN AS SM 
Al ously pmsl fe ৬৪০৩ 29581 JG 54250 2 
“গুনাহ থেকে তাওবাকারী ওই ব্যক্তির মতো, যার কোনও গুনাহ 


নেই।” সুনানে ইবনে মাজাহ: ৪২৫০ 

পাশাপাশি বেশি নেক আমল করতে থাকুন। সালাত, সাওম, যিকির, 
তিলাওয়াত, দান-সাদাকা যথাসাধ্য বেশি বেশি করতে থাকুন এবং 
আল্লাহর কাছে বেশি বেশি দোয়া করতে থাকুন। 


পৃষ্ঠা । ৪ 

মন্দ সাথি-সঙ্গীদের থেকে সম্পূর্ণ দূরে থাকুন। পূর্বেকার কোনো চিন্তা- 
ভাবনা মাথায় আসলে কোনো পাত্তা দিবেন না। পাশাপাশি নেক ও বুযুর্গ 
ব্যক্তিদের সাহচর্য অবলম্বন করুন। নেক জীবন লাভের পথে এটি 


অনেক বড় সহায়ক হবে ইনশাআল্লাহ। 
আবু মুহাম্মাদ আব্দুল্লাহ আলমাহদি (উফিয়া আনহু) 
রন ০৭-১১-১৪৪৪ হি. 
২৮-০৫-২০২৩ ঈ. 


